**23. sjednica Školskog odbora Obrtničke škole u Splitu je održana 27. veljače 2023. u uredu ravnatelja Obrtničke škole s početkom rada u 16.25 sati uz prethodnu dostavu poziva i sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 4 člana Školskog odbora, a 3 člana Školskog odbora koje imenuje osnivač još nisu upućena u Obrtničku školu.

**Ad 1. Verifikacija zapisnika s prethodne 22. sjednice Školskog odbora**

Jednoglasno je prihvaćen zapisnik s prethodne 22. sjednice Školskog odbora.

**Ad 2. Natječaj za radno mjesto stručni suradnik/ica - pedagog - 1 izvršitelj/ica na puno određeno radno vrijeme**

Na natječaj za radno mjesto stručni suradnik/ica - pedagog – 1 izvršitelj/ica na puno određeno radno vrijeme je pristiglo 12 prijava od čega 2 kandidatkinje nisu sudjelovale u daljnjem natječajnom postupku jer nisu ispunjavale kadrovske uvjete, dok su prijave 10 kandidata bile potpune i pravodobne. Deset kandidata je pozvano na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje. Pet kandidata nije pristupilo testiranju, te se smatra da su odustali od prijave na natječaj. Svi kandidati koji su pristupili testiranju su ostvarili više od 50% ukupnog broja bodova na testiranju. Ravnatelj je predložio najbolje rangiranu kandidatkinju Anamariju Križanović, magistru pedagogije za sklapanje ugovora na puno određeno radno vrijeme.

Jednoglasno je dana suglasnost ravnatelju za sklapanje ugovora na puno određeno radno vrijeme s Anamarijom Križanović.

**Ad 3. Natječaj za radno mjesto nastavnik/ica Tehničkog crtanja - 1 izvršitelj/ica na nepuno neodređeno radno vrijeme - 1,2 sata dnevno, 6 sati tjedno**

Na natječaj za radno mjesto nastavnik/ica Tehničkog crtanja - 1 izvršitelj/ica na nepuno neodređeno radno vrijeme - 1,2 sata dnevno, 6 sati tjedno je pristigla 1 prijava. Kandidat je pozvan na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje. Kandidat je ostvario više od 50% ukupnog broja bodova na testiranju. Ravnatelj je predložio jedinog kandidata Marka Matasa, magistra inženjera elektrotehničkih tehnologija za sklapanje ugovora na nepuno neodređeno radno vrijeme.

Jednoglasno je dana suglasnost ravnatelju za sklapanje ugovora na nepuno neodređeno radno vrijeme s Markom Matasom.

**Ad 4. Usvjanje Plana klasifikacijskih oznaka i brojčanih oznaka stvaratelja i primatelja akata**

Jednoglasno je usvojen Plan klasifikacijskih oznaka i brojčanih oznaka stvaratelja i primatelja akata.